Kuid episoodi kirjelduse alul leiduvad sõnad "iam  tunc"- "juba siis" nõuavad oletust, et siin on sündmus katkes­tatud, käristatud orgaanilisest ühendusest ning asetatud siia kohta "võõrkehana". Sõnadel "iam tunc" ei ole mingit mõtet L. H. kroonikas seal kohal, kus nad seisavad. Küll võis sel sideväljendil olla tähendus hüpoteetilises (Teodoriku) kroonikas, kus see episood kuulus korralisse järjestikku ning kus sõnad "iam tunc" juhtisid eelkäivaisse sündmusisse, millega seotud see ristisõit orgaaniliselt.